open-index/open-wikipedia-markdown huggingface dataset:
কাইল মিলস

**কাইল ডেভিড মিলস** (; জন্ম: ১৫ মার্চ, ১৯৭৯) অকল্যান্ডে জন্মগ্রহণকারী সাবেক নিউজিল্যান্ডীয় ক্রিকেটার। ডানহাতি পেস বোলার হিসেবে নিউজিল্যান্ড ক্রিকেট দলে খেলেছেন। একদিনের আন্তর্জাতিক ক্রিকেটে দ্রুতলয়ে রান নেয়ার ক্ষেত্রে তার বেশ সুনাম রয়েছে। ২০০৯ সালের অক্টোবর মাসে তিনি রিলায়েন্স মোবাইল আইসিসি ওডিআই বোলিং র‌্যাঙ্কিংয়ে শীর্ষ স্থানে ছিলেন।

## খেলোয়াড়ী জীবন
১০ জুন, ২০০৪ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে মিলসের। ফেব্রুয়ারি, ২০০৭ সালে গুরুতরভাবে আহত হওয়ার প্রেক্ষাপটে ২০০৭ বিশ্বকাপ ক্রিকেট থেকে নিজেকে সড়িয়ে নিতে বাধ্য হন। প্যাটেলার অপারেশন শেষে শারীরিক সক্ষমতার বিচারে নভেম্বর/ডিসেম্বর, ২০০৭ সালে দলের সাথে দক্ষিণ আফ্রিকা সফরে যান। টেস্ট দলে অন্তর্ভুক্ত হয়ে পেটের পীড়াজনিত কারণে দ্বিতীয় ও চূড়ান্ত টেস্ট থেকে দূরে সড়ে যান। সুস্থ হয়ে তিন ম্যাচের ওয়ানডে সিরিজ খেলেন ও সর্বোচ্চ উইকেট সংগ্রহকারী হন। তন্মধ্যে নিজস্ব সেরা ৫/২৫ লাভ করেন। ২-১ ব্যবধানে দল সিরিজ হারলেও মিলস ম্যান অব দ্য সিরিজ নির্বাচিত হন।

ইন্ডিয়ান প্রিমিয়ার লিগে শেন বন্ডের চুক্তিবদ্ধতাজনিত অনুপস্থিতির কারণে একদিনের আন্তর্জাতিক দলে তার ঠাঁই হয়। ২০০৯ সালের আইসিসি বিশ্ব টুয়েন্টি২০ প্রতিযোগিতায় খেলেন তিনি। এছাড়াও তিনি দক্ষিণ আফ্রিকায় অনুষ্ঠিত ২০০৯ সালের আইসিসি চ্যাম্পিয়ন্স ট্রফিতে দলকে ফাইনালে নিয়ে যেতে বিরাটভাবে সহায়তা করেন। কিন্তু চূড়ান্ত খেলায় তার দল অস্ট্রেলিয়ার কাছে হেরে যায়।

নিউজিল্যান্ডের পরবর্তী ওডিআই সিরিজে আবুধাবিতে অনুষ্ঠিত খেলায় পাকিস্তানকে ২-১ ব্যবধানে পরাজিত করে তার দল। কিন্তু আউটের জন্যে অতিরিক্ত আবেদন এবং অশালীন ভাষা প্রয়োগ করায় তাকে ম্যাচ ফি’র ২০ শতাংশ অর্থ জরিমানা গুণতে হয়।

### অবসর
১ এপ্রিল, ২০১৫ তারিখে সর্বস্তরের ক্রিকেট থেকে অবসর নেয়ার ঘোষণা দেন তিনি।

## তথ্যসূত্র

## বহিঃসংযোগ
* 
* 
* 

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:লিঙ্কনশায়ারের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:নিউজিল্যান্ডীয় ক্রিকেট কোচ
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:উথুরা রুদ্রাজের ক্রিকেটার
ইউক্যালিপটাস

***ইউক্যালিপটাস*** () Myrtaceae পরিবারের একটি গণের নাম এটি মূলত একটি কাঠের গাছ যা প্রকৃতিগত ভাবে অষ্ট্রেলিয়ায় পাওয়া যায়। যদিও এর আবহাওয়াগত অভিযোজন ক্ষমতার কারণে প্রায় সব মহাদেশেই দেখতে পাওয়া যায়। সারা বিশ্বে ইউক্যালিপটাসের প্রায় ৭০০ প্রজাতি আছে তবে পাপুয়া নিউ গিনি ও ইন্দোনেশিয়া পর্যন্ত এর প্রাকৃতিক ভাবে বিস্তার রয়েছে। পৃথিবীর সর্বত্র ছড়িয়ে ছিটিয়ে আছে এর মাত্র ১৫টি প্রজাতি চালু করা উদ্ভিদ হিসেবে। দ্রুতবর্ধনশীলতা এবং অভিযোজন ক্ষমতার কারণে এটি অনেক দেশেই কাঠের গাছ হিসেবে জনপ্রিয়তা পেয়েছে যদিও উল্লেখ্য যে এই ইউক্যালিপটাসের কোন প্রজাতিই তুষারপাত সহ্য করতে পারে না। এটা উষ্ণমণ্ডলীয় এবং উষ্ণ উভয় প্রকারের জলবায়ুর প্রদেশে বেচে থাকতে সক্ষম।

*ইউক্যালিপটাস* হচ্ছে মোট তিনটি গণের একই উল্লেখিত নাম যাদেরকে এই "eucalypts" নামে ডাকা হয়। অন্য গণ দুটি হচ্ছে *[[Corymbia|কোরিম্বিয়া]]* এবং *[[Angophora|অ্যাঙ্গোফোরা]]*।
ভারতীয় উপমহাদেশের বেশ কিছু জায়গায় উদাহরণস্বরুপ ভারতে, বাংলাদেশে ইউক্যালিপ্টাস গাছকে নীলগিরি বা নীলগিরি গাছ নামে ডাকা হয়। এই গাছের তেলের অনেক ব্যবহার রয়েছে,বিশেষত এন্টিসেপটিক ও পরিষ্কারক হিসেবে, মশা নিধনেও এই তেলের ভূমিকা রয়েছে। কাঠ হিসেবে এর রয়েছে ব্যবহার, বেশ সুদর্শন এর পাতা, মসৃণ কাণ্ড। এদের ফূল সৌন্দর্য্য বৃদ্ধি ছাড়াও বেশ স্বাদিষ্ট মধূ প্রস্তুতে কাজে লাগে। বেশ কিছু ইউক্যালিপ্টাস এর প্রজাতিতে গাম নিঃসরণের কারণে এদেরকে gum tree হিসেবে অভিহিত করা হয়।

তবে এর ক্ষতিকর কিছু দিক আছে। এই গাছটিতে অধিক পরিমাণে তেল থাকায় এটা বেশ দাহ্য এবং খোদ এর আবাসভূমি অস্ট্রেলিয়াতে একে অগ্নি সৃষ্টিকারী হিসেবে আখ্যা দেওয়া হয়। তাই আবাসিক এলাকায় বা ঘরবাড়ির কাছে এটাকে কম লাগানো হয়। তবে বড় বড় সড়কের ধারে সারিবদ্ধ ভাবে লাগানো থাকে আর বসন্তে এর চমক লাগানো ফূল দেখে প্রায় চেনাই যায় না যে সারাবছর অনাড়ম্বর থাকা এই বৃক্ষটিকে। ইউক্যালিপ্টাস সৌন্দর্যবর্ধক এবং অনেক উপকারী এর শিকড় দেশীয় গাছের মতো অনেক দূর পর্যন্ত ছড়ায় না ।

কিন্তু সুউচ্চ এবং পাতা সৌন্দর্যবর্ধক ।

এটা মাটিকে পর্বতের মতো নিরাপত্তা দেয় ।

## অপকারিতা
ইউক্যালিপ্টাস গাছ আশপাশের প্রায় ১০ ফুট এলাকার ও ভূগর্ভের প্রায় ৫০ফুট নিচের পানি শোষণ করে আকাশে উঠিয়ে দেয়। এই গাছ রাতদিন ২৪ ঘণ্টাই জল শোষণ করে বাতাসে ছাড়ে। এর ফলে মাটিতে জলের ঘাটতি দেখা দেয়। তাই এই গাছ শুষ্ক বা মৌসুমী জলবায়ু যুক্ত পরিবেশের জন্য ক্ষতিকর। এই গাছের আশপাশে অন্য প্রজাতির গাছ জন্মাতে পারে না কারন এই গাছের পাতায় প্রচুর টক্সিন থাকে যা গাছের গোড়ায় পড়ে আশেপাশের মাটিকে বিষাক্ত করে তোলে। এ গাছ মাটিকে শুষ্ক করার ফলে মাটিতে অবস্থিত মিনারেলগুলো আয়ন অবস্থা থেকে বেরিয়ে আসে যার ফলে দেশীয় গাছের বাঁচার ক্ষমতা কমে যায়। কারন দেশীয় যে গাছগুলি আমরা দেখি সেগুলি মাটির মিনারেলগুলোকে আয়ন হিসাবে গ্রহণ করে। মাটিতে মিনারেল গুলো আয়ন হিসাবে থাকলে আমরা তাকে উর্বর জমি বলি। ইউক্যালিপ্টাস গাছ কেটে ফেললেও মাটির উর্বরতা ফিরে আসতে দীর্ঘ সময় লাগে। ইউক্যালিপ্টাস গাছ বর্জন করা উচিত।

উপকারীতা

ইউক্যালিপটাস কচি পাতা রৌদ্রে শুকিয়ে গুড়া করে‌ রাখা দরকার। ঠান্ডা কাশি সর্দি জ্বর হলে উক্ত গুঁড়া এক চামচ করে চা বানিয়ে প্রতিদিন দুইবার খাওয়া দরকার। ঠান্ডা কাশি সর্দি জ্বর রোগের নিরাময় হয়।

ইউক্যালিপটাস গাছের পাতায় যে টক্সিনগুলি থাকে সেগুলি থেকে মশা বা বিভিন্ন কীট-পতঙ্গ নাশক তৈরি হয়। যা একদিকে উপকার করে অন্যদিকে এই তেলের ধোঁয়া মানুষের ক্যানসারের ঝুঁকি বাড়ায়।

## তথ্যসূত্র


বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:১৭৮৯-এ বর্ণিত ট্যাক্সা
জমঈয়তে আহাদ

**আল-আহাদ** (, জামায়াত আল-আহাদ) ১৯৩১ সালে গঠিত একটি রাজনৈতিক সংগঠন। মূলত উসমানীয় সেনাবাহিনীতে কর্মরত ইরাকি অফিসাররা এটা গঠন করেন। এদের অধিকাংশই পরবর্তীতে আরব বিদ্রোহের সময় শরীফ হুসাইনের সেনাবাহিনী এবং ফয়সালের সিরিয়ান সেনাবাহিনীতে যোগ দেন। শরীফ হুসাইনের পুত্র আবদুল্লাহকে রাজা ও অপর পুত্র প্রিন্স জাইদ তার ডেপুটি – এই কাঠামোর মধ্যে তারা ইরাকের স্বাধীনতায় বিশ্বাসী ছিলেন। একই সাথে তারা ইরাক ও সিরিয়ার মধ্যে ইউনিয়নের সমর্থক ছিলেন। পরবর্তীতে তারা ব্রিটেনের কাছ থেকে অর্থনৈতিক ও প্রযুক্তিগত সাহায্য পায়।

সর্বপ্রথম দামেস্কে এই সংগঠনের বৈঠক অনুষ্ঠিত হয়। এরপর ইরাক বিশেষ করে বাগদাদ ও মসুলসহ অন্যান্য আরব অঞ্চলে এর শাখা প্রতিষ্ঠিত হয়। সংগঠন থেকে আল-লিসান নামক একটি ম্যাগাজিন প্রকাশিত হত। এর ইরাকি সদস্যদের মধ্যে অন্যতম হলেন ইয়াসিন আল-হাশিমি, নুরি আস-সাইদ, জাফর আল-আসকারি এবং মিশরীয় সদস্যদের মধ্যে অন্যতম হলেন জামিল আল-মিদফাই, আজিজ আলি আল-মিসরি।

আল-আহাদ তালিম আল-নাকিব নামক সংগঠনের সমর্থনপ্রাপ্ত হয়। এর কাছ থেকে তারা অর্থনৈতিক ও নীতিগত সমর্থন লাভ করে। মুহাম্মদ শরিফ আল-ফারুকি, ব্রিটিশদের সাথে যার সংলাপ আরব বিদ্রোহে ব্রিটিশ সমর্থন যোগাতে সাহায্য করে, তিনি নিজেকে আল-আহাদের সদস্য দাবি করতেন। তবে পরবর্তী গবেষণায় এই দাবির সত্যতা মেলেনি।

১৯২০ সালে ফয়সালের আরব সরকার সিরিয়া থেকে বহিষ্কৃত হওয়ার পর সংগঠনটি আলেপ্পো ও দাইর আজ-জারে এর সদরদপ্তর সরিয়ে আনে। ইরাকে একটি আরব সরকার প্রতিষ্ঠা করা এদের উদ্দেশ্য ছিল। কিন্তু ফয়সালের পতন সংগঠনটিকে দুর্বল করে তোলে এবং শীঘ্রই এর কাজকর্ম বন্ধ হয়ে যায়।
 
## আরও দেখুন
* বৃহত্তর সিরিয়া
* সিরিয়ান সোশ্যাল ন্যাশনালিস্ট পার্টি
* সাইকস-পিকট চুক্তি

## তথ্যসূত্র

বিষয়শ্রেণী:ইরাকের সামরিক ইতিহাস
বিষয়শ্রেণী:ইরাকের রাজনীতি
নক্ষত্র লম্বন

(জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। নাক্ষত্র লম্বন হল এক ধরনের কৌণিক পরিমাণ যা কোন নক্ষত্র হতে পৃথিবীর কক্ষপথকে ধারণ করে।
## নাক্ষত্র লম্বন
(জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। পর্যবেক্ষণ বিন্দু দু'টির মধ্যে যে দুরত্ব তা ভূমিরেখা (Baseline) নামে পরিচিত। এই ভূমিরেখা পৃথিবীর কক্ষপথের চতুর্দিকে বার্ষিক গতি হতে সৃষ্ট হয়। এ লম্বনকে বলা হয় বার্ষিক বা সৌরকেন্দ্রিক (helio-centric)। 
thumb|thumb|right|Stellar parallax motion from annual parallax

বিষয়শ্রেণী:জ্যোতির্মিতি
বিষয়শ্রেণী:লম্বন
.এইউ

**.এইউ** হল অস্ট্রেলিয়ার কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে “.এইউ ডোমেইন কর্তৃপক্ষ।

## নিবন্ধন
দ্বিতীয় স্তরে সরাসরি .এইউ এর অধীনে কোন ডোমেইন নাম নিবন্ধন করা যায় না (যেমনঃকম্পানির নাম.এইউ)। .এইউ এর অধীনে বিভিন্ন বিষয়শ্রেণীতে বা তৃতীয় স্তরে আবেদন গৃহীত হয়। উদাহরণ, .কম.এইউ এখানে .কম বাণিজ্যিক সংস্থার জন্য যেমনটি যুক্তরাজ্য নিউজিল্যান্ডে করা হয়।

## ডোমেইন নাম বণ্টন
অস্ট্রেলিয়ার ফেডারেল সরকারের বিভিন্ন সংস্থার জন্য নির্ধারিত দ্বিতীয় স্তরের ডোমেইন নাম, .গভ.এইউ। এছাড়া তৃতীয় স্তরের কিছু নির্দিষ্ট ডোমেইন নাম অস্ট্রেলিয়ার সরকার তাদের রাজ্যকে চিহ্নিত করার জন্য ব্যবহার করে থাকে। অধিকাংশ ক্ষেত্রে .ইডো.এইই ডোমেইন নামকে রাজ্য সংক্রান ডোমেইন নামের বিষয় শ্রেণীতে ধরা হয়।
এইউডিএ .ইডো.এইউ ডোমেইনের নিয়ন্ত্রণের দ্বায়িত্ব “অস্ট্রেলিয়ান ইনফরমেশন এন্ড কমিউনিকেশনস টেকনোলজি ইন ইডোকেসন কমিটির” কাছে অর্পণ করেছে। যা থেকে আবার একটি বিশেষ উপ কমিটি তৈরি করা হয়েছে, “.ইডো.এইউ ডোমেইন নিয়ন্ত্রক কমিটি”। 

বিদ্যালয় গুলোতে সাধারনত স্থানের নামের সাথে মিলিয়ে ডোমেইন নাম প্রদান করা হয়। উদাহরণস্বরুপ, পশ্চিম অস্ট্রেলিয়ার কোন বিদ্যালয়ের জন্য “বিদ্যালয়ের নাম.ডব্লিউএ.ইডো.এইউ” (schoolname.wa.edu.au)। একইভাবে ভিক্টোরিয়ার বিদ্যালয়ের জন্য .ভিক, দক্ষিণ অস্ট্রেলিয়ার জন্য .এসএ, তাসমানিয়ার .তাস, নর্দান টেরিটোরির জন্য .এনটি ও অস্ট্রেলিয়ার ক্যাপিটাল টেরিটোরির জন্য .এসিটি।যাইহোক, ইন্টারনেট সার্ভিস নাম পরিবর্তন হওয়ার পর কুইন্সল্যান্ডের স্টেট স্কুলগুলোও তাদের ডোমেইন নাম schoolname.qld.edu.au থেকে schoolname.eq.edu.au তে পরিবর্তন করে। অবশ্য এটি প্রাইভেট বিদ্যালয়গুলোর জন্য প্রযোজ্য নয়। মাঝে মাঝে ডোমেইন নাম চতুর্থ স্তর পর্যন্তও হয়ে থাকে যেমন, schoolname.schools.nsw.edu.au।

বিশ্ববিদ্যালয় পর্যয়ের কিছু কিছু শিক্ষাপ্রতিষ্ঠানের ডোমেইন নামের সাথে রাজ্যের নাম যোগ করতে হয়না। উদাহরণ স্বরুপ পশ্চিম অস্ট্রেলিয়ার এডিথ কাউন বিশ্ববিদ্যালয় ecu.wa.edu.au এর পরিবর্তে ecu.edu.au ব্যবহার করে। ভিক্টোরিয়ার মোনস বিশ্ববিদ্যালয় monash.vic.edu.au এর পরিবর্তে monash.edu.au ব্যবহার করে। কারণ অস্ট্রেলিয়ার রাজ্য সরকার শুধু প্রাথমিক ও মাধ্যকি শিক্ষার দ্বায়িত্ব বহন করে। বিশ্ববিদ্যালয় পর্যায়ের প্রতিষ্ঠানের দ্বায়িত্ব কমনওয়েল্থ এর। এরকম কয়েকটি প্রতিষ্ঠান অস্ট্রেলিয়ার কয়েকটি রাজ্যে রয়েছে।

## তথ্যসূত্র

## বহিঃসংযোগ
* IANA WHOIS for .au 
* auDA
* AusRegistry 
* List of registrars accredited by AusRegistry
* Australian Domainer Forum
* Australian Domainers Community

বিষয়শ্রেণী:কান্ট্রি কোড টপ-লেভেল ডোমেইন
.এও

**.এও** হল অ্যাঙ্গোলার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অ্যাগোস্টিনহু নিতু বিশ্ববিদ্যালয়ের প্রকৌশল কলেজ এটি নিয়ন্ত্রণ করে থাকে। নিবন্ধনের জন্য আবেদন শুধু তৃতীয় স্তরে গ্রহণ করা হয় যদিও গুগল সার্চ ইঞ্জিনে কিছু দ্বিতীয় স্তরের ডোমেইন নাম প্রদর্শন করে।

## তথ্যসূত্র


## বহিঃসংযোগ
* IANA .ao whois information 
* Registrar
* Information about African domain names

বিষয়শ্রেণী:কান্ট্রি কোড টপ-লেভেল ডোমেইন
ট্রেবল (ফুটবল)

**ট্রেবল** বা **ত্রিমুকুট** (ইংরেজি: Treble) শব্দটি ফুটবলে ব্যবহৃত হয় একটি দলের একই মৌসুমে তিনটি শিরোপা জয়কে বোঝাতে। ঘরোয়া লীগের সর্বোচ্চ আসর, ঘরোয়া কাপ এবং মহাদেশীয় কাপ জয়কে ট্রেবল বলা হয়। অবশ্য কখনও কখনও এটি একটি দেশের ফুটবল প্রতিযোগিতাগুলোর গঠনের উপর নির্ভর করে। তবে যেসব প্রতিযোগিতা শুধুমাত্র একটি ম্যাচ বা একটি দুই লেগের ম্যাচ নিয়ে গঠিত (যেমন: এফএ কমিউনিটি শিল্ড, স্পেনীয় সুপার কাপ, রিকোপা সুদামেরিকানা, উয়েফা সুপার কাপ) সেসব প্রতিযোগিতাকে ট্রেবলের অংশ হিসেবে গন্য করা হয় না। ফিফা ক্লাব বিশ্বকাপকেও ট্রেবলের অংশ হিসেবে ধরা হয় না।

আবার একটি মহাদেশীয় ট্রেবল বলতে বুঝায় কমপক্ষে একটি মহাদেশীয় শিরোপা জয় এবং একটি ঘরোয়া ট্রেবল জয় - সাধারণত ঘরোয়া লিগ এবং দুইটি অন্যান্য ঘরোয়া প্রতিযোগিতা।

## মহাদেশীয় ট্রেবল

একটি ক্লাবের এক মৌসুমে নিজ দেশের সর্বোচ্চ লীগ জয় এবং দ্বিতীয় কোনো প্রধান ঘরোয়া শিরোপা জয়কে বলা হয় **[[দ্য ডাবল]]**। এর সাথে একই মৌসুমে ঐ ক্লাবের মহাদেশীয় শিরোপা জয়কে ট্রেবল বলা হয়। ট্রেবল শিরোপা প্রথম জিতে ব্রাজিলীয় ক্লাব স্যান্তোস, ১৯৬২ সালে। ঐ বছর তারা জিতে ক্যাম্পিওনাতো পাউলিস্তা (প্রাদেশিক লীগ), তাকা ব্রাজিল (জাতীয় লীগ) এবং কোপা লিবের্তাদোরেস (মহাদেশীয় প্রতিযোগিতা)। স্যান্তোসই একমাত্র দক্ষিণ আমেরিকান ক্লাব যারা ট্রেবল জিতেছে।

এরপর থেকে ৭টি ইউরোপীয় ক্লাব, ৬টি আফ্রিকান ক্লাব, ২টি ওসেনীয় ক্লাব, ১টি এশিয়ান ক্লাব এবং ২টি উত্তর আমেরিকান ক্লাব ট্রেবল জিতেছে। মরোক্কোর ক্লাব রাজা কাসাব্লাংকার ১৯৯৯ মৌসুমকে মহাদেশীয় ট্রেবলও বলা হয়। ঐ মৌসুমে তারা সিএএফ চ্যাম্পিয়নস লীগ, সিএএফ সুপার কাপ এবং আফ্রো-এশিয়ান ক্লাব চ্যাম্পিয়নশিপ জিতে। মিশরীয় ক্লাব আল-আহলি একমাত্র ক্লাব যারা এই ধরনের ট্রেবল একাধিকবার জিতেছে। তারা ২০০৫ এবং ২০০৬ মৌসুমে টানা দুইবার ট্রেবল জিতে।

ইউরোপীয় দলগুলোর মধ্যে এএফসি আয়াক্স ট্রেবল জয়ের সবচেয়ে নিকটবর্তী হয়েছিল ১৯৭৩ সালে। ঐ বছর তারা ডাচ এরেডিভিজি এবং ইউরোপীয়ান কাপ জিতে, কিন্তু কেএনভিবি কাপে তারা ব্যর্থ হয়। ২০০৯ সালে উয়েফা চ্যাম্পিয়নস লীগের ফাইনালে জয় লাভের মাধ্যমে স্পেনীয় ক্লাব বার্সেলোনা পঞ্চম ইউরোপীয় ক্লাব হিসেবে ট্রেবল জিতে। তারা সেবছর লা লিগা, কোপা দেল রে এবং উয়েফা চ্যাম্পিয়নস লীগ জিতেছিল। ২০১০ সালে ইতালীয় ক্লাব ইন্টারন্যাজিওনালে হোসে মরিনহোর অধীনে ট্রেবল জিতে।

২০১৩ সালে, জার্মান ক্লাব বায়ার্ন মিউনিখ সপ্তম ইউরোপীয় ক্লাব হিসেবে ট্রেবল জিতে।

## ঘরোয়া ট্রেবল
ঘরোয়া ট্রেবল বলতে বুঝায় একটি দলের এক মৌসুমে নিজ দেশের সর্বোচ্চ লীগ জয় এবং অন্য দুইটি প্রধান ঘরোয়া শিরোপা জয়। অনেক দেশেই দ্বিতীয় কোন ঘরোয়া (লীগ কাপ) প্রতিযোগিতা নেই, ফলে সেসব দেশে ঘরোয়া ট্রেবল অর্জন করা অসম্ভব। ব্রাজিলে “ট্রিপল ক্রাউন” নামে একটি অদাপ্তরিক পরিভাষা চালু আছে। যে দল এক মৌসুমে জাতীয় লীগ, জাতীয় কাপ এবং প্রাদেশিক লীগ জিতে তাদেরকে এই নাম দেওয়া হয়। ইংল্যান্ডে ঘরোয়া ট্রেবল সম্ভব হলেও, আজ পর্যন্ত তা কেউ জিততে পারেনি।

## তথ্যসূত্র

## টীকা

## বহিঃসংযোগ
* ঘরোয়া ট্রেবলের তালিকা - RSSSF

বিষয়শ্রেণী:ফুটবল পরিভাষা
বিষয়শ্রেণী:ফুটবল রেকর্ড ও পরিসংখ্যান
.এএস

**.এএস** হল আমেরিকান সোমোয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএস ডোমেইন রেজিস্ট্রি এটি নিয়ন্ত্রণ করে থাকে।

নাগরিকদের জন্য কোন সীমাবদ্ধতা নেই ও অনেক এএস ডোমেইন নাম জনগণ, বিভিন্ন ধরনের কম্পানি, সংস্থা এ ডোমেইন ব্যবহার করে থাকে। এছাড়া নরওয়ে ও ডেনমার্কের বিভিন্ন জয়েন্ট স্টক কম্পানি .এএস ডোমেইন ব্যবহার করে থাকে। বিভিন্ অটোনোমাস সিস্টেম অথবা ওয়েবসাইট তথ্য বিতরনের কাজে .এএস ডোমেইন ব্যবহার করে থাকে। যেমন, bgp4.as

## বহিঃসংযোগ
* IANA .as whois information 

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:মার্কিন সামোয়ার সংস্কৃতি
.এটি

**.এটি** অস্ট্রিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে নিক.এটি।

## দ্বিতীয় স্তরের ডোমেইন
.এটি দ্বিতীয় স্তরের টপ লেভেল ডোমেইন। .এটি এর আওতায় সরাসরি নিবন্ধ করা যায়। ইংরেজি অক্ষরের ডোমেইন নামের জন্য আবেদন করতে হয় যা .এটি দ্বারা শেষ হয়। .এটি ডোমেইন নাম ডোমেইন হ্যাকেও ব্যবহার করা হয়। .এটি এর আগের নামটি অবশ্যই তিন অক্ষরের হতে হবে। যেমন, কেউ তার নিজের নামের জন্য আবেদন করলে তা অবশ্যই তিন অক্ষর (bor.at) হতে হবে। আন্তর্জাতিক ডোমেইন নাম নিবন্ধনের জন্য অঅবেদনও গ্রহণ করা হয়।

## তথ্যসূত্র


## বহিঃসংযোগ
* NIC.AT Website
* IANA .at whois information 
* Private Individuals
* .at Registrars Website

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.এডব্লিউ

**.এডব্লিউ** হল আরুবার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয সংকেত ও ডোমেইন সাফিক্স। এর নিয়ন্ত্রণকারী সংস্থা হল, সেতার।

## দ্বিতীয় স্তরের ডোমেইন
নিবন্ধনের জন্য সরাসরি .এডব্লিউ এর জন্য আবেদন গ্রহণ করা হয়। এছাড়া সাবডোমেইনের অধীনেও আবেদন গ্রহণ করা হয়। যেমন ব্যবসায়িক কাজে .com.aw ব্যবহার করা হয়। অধিকাংশ নিবন্ধন প্রক্রিয়া সেতার এর মাধ্যমে করা হয়।

## বহিঃসংযোগ
* IANA .aw whois information 

বিষয়শ্রেণী:কান্ট্রি কোড টপ-লেভেল ডোমেইন
.এএক্স

**.এএক্স** হল অলান্দ দ্বীপপুঞ্জের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৬ সালে এর অনুমোদন দেওয়া হয়। এর পূর্বে অলান্দের অধিকাংশ ওয়েবসাইট .aland.fi সাবডোমেইন এর আওতায় নিবন্ধিত ছিল।

## ইতিহাস
১৭ ফেব্রুয়ারি, ২০০৬ সালে ফিনিশ পার্লামেন্ট .এস ডোমেইন নামের নিবন্ধন অনুমোদন করে। তখন থেকেই .এএক্স ডোমেইনকে টপ লেভেল ডোমেইনের মর্যাদা দেওয়া হয়। তিন বছরের মধ্যে .aland.fi এর আওতায় নিবন্ধিত অধিকাংশ ডোমেইন নামকে .এএক্স এর আওতায় নেওয়া হয়। বর্তমানে .aland.fi সাবডোমেইনের আওতায় কোন আবেদন গ্রহণ করা হয় না। যাদের এখনো .aland.fi সাবডোমেইন আছে তাদের কাছে সরকারের পক্ষ থেকে একটি বার্তা প্রেরণ করা হয় .এএক্স নামে তাদের ডোমেইন নাম পরিবর্তনের জন্য।

৯ জুন, ২০০৬ সালে ICANN টপ লেভেল ডোমেইন হিসেবে .এএক্স এর অনোমদন দেয়। ১৫ আগস্ট, ২০০৬ সাল থেকে এটি সক্রিয় হয়।

## তথ্যসূত্র

*  Adopted Resolutions, special meeting of the board of ICANN
*  IANA Report on Delegation of the .AX Top-Level Domain, from IANA website
*  Ansökan om domännamn, The government of Åland's domain registration website

## বহিঃসংযোগ
* IANA .ax whois information 

বিষয়শ্রেণী:কান্ট্রি কোড টপ-লেভেল ডোমেইন
.এজেড

**.এজেড** আজারবাইজানের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আজারবাইজান কমিউনিকেসনস এটি নিয়ন্ত্রণ করে থাকে।

## দ্বিতীয় স্তরের ডোমেইন
কিছু দ্বিতীয় ম্তরের ডোমেইন হল, com.az, net.az, int.az, gov.az, org.az, edu.az, info.az, pp.az, mil.az, name.az, pro.az, biz.az and co.az।

## তথ্যসূত্র

## বহিঃসংযোগ
* IANA .az whois information 

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:আজারবাইজানে ইন্টারনেট
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.ওয়াইই

**.ওয়াইই** হল ইয়েমেনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

## দ্বিতীয় স্তরের ডোমেইন
মোট আটটি দ্বিতীয় স্তরের ডোমেইন রয়েছে। সেগুলো হল,

* com.ye: ব্যবসায়িক কাজে ব্যবহৃত
* co.ye: কম্পানি
* ltd.ye: লিমিটেড কম্পানি
* me.ye: ব্যক্তিগত
* net.ye: নেটওয়ার্ক প্রোভাইডর
* org.ye: অলাভজনক প্রতিষ্ঠান
* plc.ye
* gov.ye: সরকারি বিভিন্ন সংস্থা

## বহিঃসংযোগ
* IANA .ye whois information

বিষয়শ্রেণী:কান্ট্রি কোড টপ-লেভেল ডোমেইন
.এআর

**.এআর** হল আর্জেন্টিনার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এনআইসি আর্জেন্টিনা এটি নিয়ন্ত্রণ করে থাকে।

## বিশেষ বর্ণমালা
২০০৮ সালের নভেম্বরে ডোমেইন নামের জন্য কিছু বিশেষ বর্ণের ব্যবস্থা করা হয় তার মধ্যে, ñ, ç, á, é, í ó, ú, ä, ë, ï, ö, ও ü উল্লেখযোগ্য। এছাড়া সরকারি ওয়েবসাইটের নামের ক্ষেত্রে .gob.ar ব্যবহার করা হয়। (.gob stands for "gobierno", সরকারের স্প্যানিশ রুপ)।

## তথ্যসূত্র

## বহিঃসংযোগ
* NIC Argentina
* Resolution N° 904/2008 about tur.ar domains
* IANA .ar whois information 

বিষয়শ্রেণী:কান্ট্রি কোড টপ-লেভেল ডোমেইন
পেনাল্টি কিক

[thumb|ফুটবল খেলোয়াড় [বিরজিট প্রিঞ্জ পেনাল্টি কিক নেয়ার প্রস্তুতি নিচ্ছেন।]]

অ্যাসোসিয়েশন ফুটবলে **পেনাল্টি কিক** (ইংরেজি: Penalty kick; **পেনাল্টি** বা **স্পট কিক** নামেও পরিচিত) হল এক ধরনের ডাইরেক্ট ফ্রি কিক, যা গোলপোস্টের ১২ গজ (প্রায় ১১ মিটার) দূরে অবস্থিত পেনাল্টি দাগ থেকে নেওয়া হয়।

পেনাল্টি কিক সাধারণ খেলা চলাকালে নেওয়া হয়। যখন কোনো খেলোয়াড় নিজেদের পেনাল্টি অঞ্চলের মধ্যে প্রতিপক্ষের খেলোয়াড়কে ফাউল করে, তখন প্রতিপক্ষ দলকে পেনাল্টি কিক দেওয়া হয়। এটি পেনাল্টি শুটআউটের মতই। তবে নিয়মে সামান্য পার্থক্য রয়েছে।

অধিকাংশ সময়েই পেনাল্টি কিক গোলে পরিণত, তা সেটি বিশ্বমানের গোলরক্ষকের বিরুদ্ধেই হোক না কেন। পেনাল্টি কিকে বলে বাধাদান করার পর বল মাঠের ভেতরে থাকলে সেখান থেকেই খেলা শুরু হয়ে যায়। পেনাল্টি শুটআউটে কোনো খেলোয়াড় গোল করলে সেই গোলটি তার মোট গোলের হিসাবের মধ্যে ধরা না হলেও, পেনাল্টি কিক থেকে করা গোল খেলোয়াড়ের গোলের হিসাবের মধ্যে ধরা হয়।

## পুরস্কার
খেলা চলাকালে যদি কোনো খেলোয়াড় নিজেদের পেনাল্টি অঞ্চলের (সাধারণত “পেনাল্টি বক্স” বা “১৮-গজের বক্স” নামে পরিচিত) মধ্যে প্রতিপক্ষের খেলোয়াড়কে ফাউল করে, তখন প্রতিপক্ষ দলকে পেনাল্টি কিক দেওয়া হয়।

রেফারি তার বাঁশি বাজিয়ে এবং পেনাল্টি দাগের দিকে ইশারা করে পেনাল্টি কিক নির্দেশ করে থাকেন।

## পদ্ধতি
[thumb|250px|left|পেনাল্টি কিক নিচ্ছেন [ডেভিড ভিয়া।]]

পেনাল্টি বক্সের ভেতরে থাকা পেনাল্টি দাগ থেকে পেনাল্টি কিক নেওয়া হয়। যিনি পেনাল্টি কিক নেবেন তাকে রেফারি এবং গোলরক্ষকের কাছে পরিষ্কারভাবে পরিচিত হতে হয়। পেনাল্টি কিক নেওয়ার সময় দায়িত্বে থাকা গোলরক্ষক এবং যিনি পেনাল্টি কিক নিচ্ছেন তিনি ছাড়া অন্য খেলোয়াড়দের অবস্থান হবে:
* মাঠের ভেতরে।
* পেনাল্টি অঞ্চল এবং আর্কের বাহিরে।
* পেনাল্টি দাগের পেছনে।
* পেনাল্টি দাগ থেকে দূরত্ব হবে কমপক্ষে দশ গজ (৯.১৫ মিটার)।

খেলোয়াড়রা নিজ নিজ অবস্থান গ্রহণ করার পর রেফারি কিক নেওয়ার নির্দেশ দেন। বলে কিক করার সাথে সাথে স্বাভাবিক নিয়মে খেলা শুরু হয়ে যায়। ফলে এ সময় অন্যান্য খেলোয়াড়রাও পেনাল্টি অঞ্চলের ভেতরে প্রবেশ করতে পারেন। অনেক সময় বল গোলরক্ষকের কাছে বাধাপ্রাপ্ত হয়ে বা ক্রসবারে লেগে ফিরে আসে। এ সময় যদি গোল হয় তবে তা পেনাল্টি গোল হিসেবে ধরা হয় না। বলটি যদি ক্রসবারে লেগে ফিরে আসে তাহলে যিনি কিক নিয়েছেন তিনি বলটি দ্বিতীয়বার স্পর্শ করতে পারেন না, যতক্ষন না অন্য কোনো খেলোয়াড় তা স্পর্শ করছে, অবশ্য বলটি যদি গোলরক্ষকের গায়ে লেগে ফিরে আসে তবে তিনি তা স্পর্শ করতে পারেন।

পেনাল্টি কিক হল এক ধরনের ডাইরেক্ট ফ্রি কিক। এর থেকে একটি গোল সরাসরি হয়ে যেতে পারে। যদি কোনো গোল না হয়, তবে স্বাভাবিক নিয়মেই খেলা চলতে থাকে।

যে দল পেনাল্টি কিক নিচ্ছে, পেনাল্টি কিক থেকে সে দলের সরাসরি ওন গোল (আত্মঘাতী গোল) হওয়ার তেমন কোনো সম্ভাবনা নেই। কারণ এমনটা ঘটার জন্য কিক নেওয়ার পর বলটিকে ক্রসবারে লেগে ফিরে এসে পুরো মাঠ পাড়ি দিয়ে কিক গ্রহণকারী দলের গোলপোস্টে ঢুকে যেতে হবে, যা একটি অত্যন্ত অপছন্দনীয় দৃশ্য। যদি এমনটা হয় তবে তা হবে ওন গোল, আর যদি বল গোলপোস্টে না ঢুকে পাশ কাটিয়ে চলে যায় তবে প্রতিপক্ষ দলকে কর্ণার কিক দেওয়া হবে।

 ট্যাপ পেনাল্টি
ম্যাচ চলাকালে পেনাল্টি গোল হলে তা পয়েন্ট টেবিলে হিসাব হয় না। শুধুমাত্র পয়েন্ট হিসেবে তিন পয়েন্ট পাবে দলটি।

## বহিঃসংযোগ
* ফুটবল আইনের ইতিহাস – ১৮৬৩ থেকে বর্তমান 

বিষয়শ্রেণী:ফুটবলের আইন
বিষয়শ্রেণী:ফুটবল পরিভাষা
বিষয়শ্রেণী:ফুটবল দক্ষতা
খয়রাপাখ মাছরাঙা

**খয়রাপাখ মাছরাঙা** (বৈজ্ঞানিক নাম: *Pelargopsis amauroptera*) (), **বাদামি মাছরাঙা** বা **কমলা মাছরাঙা** এক প্রজাতির লাল ঠোঁট ও বাদামি ডানা বিশিষ্ট মাছশিকারি পাখি। প্রজাতিটি Alcedinidae (অ্যালসেডিনিডি) গোত্র বা পরিবারের অন্তর্গত *[[Pelargopsis]]* (পেলার্গোপসিস) গণের এক প্রজাতির বৃহদাকায় মাছরাঙা। খয়রাপাখ মাছরাঙার বৈজ্ঞানিক নামের অর্থ *কালোডানা সিন্ধুসারস* (গ্রিক: *pelagros* = সারস, *oposis* = চেহারা, *amauros* = কালচে, *pteros* = ডানাওয়ালা)। সারা পৃথিবীতে প্রায় ১ লাখ ২৬ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে যাচ্ছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের মোট সংখ্যা সম্বন্ধে তেমন একটা জানা যায়নি, তবে সংখ্যায় এরা বিরল।

## বিস্তৃতি
খয়রাপাখ মাছরাঙার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, মায়ানমার, থাইল্যান্ড, মালয়েশিয়ায় এদের মূল আবাস। ভারত ও বাংলাদেশের সুন্দরবন ও তার আশেপাশের অঞ্চলে এদের বেশি দেখা যায়। মায়ানমারের দক্ষিণ-পশ্চিমাঞ্চল ও তেনাসেরিম, থাইল্যান্ডের পশ্চিম উপকূল, মালয় উপদ্বীপের সমুদ্রতীরবর্তী অঞ্চল ও তৎসংলগ্ন ছোট দ্বীপে এরা বিচরণ করে।

## স্বভাব
thumb|খয়রাপাখ মাছরাঙার চিত্র।
খয়রাপাখ মাছরাঙা জোয়ার-ভাটায় সিক্ত নালা ও প্যারাবনের প্রবহমান নদীতে ও খালে বিচরণ করে। একা বা জোড়ায় ঘুরে বেড়ায়। উঁচু ডাল থেকে পানিতে ঝাঁপ দিয়ে শিকার ধরে খায়। ওড়ার সময় এই পাখি পানির অল্প ওপর দিয়ে চলে কিন্তু বসার সময় গাছের উঁচু ডাল বেছে নেয়। ওড়ার সময় শব্দ করে ডাকে। বাধ্য হয়ে উড়তে হলে এরা খুব জোরে শব্দ করে ডাকে: *কা-কা-কা-কা....*। অন্য সময় করুণ সুরে শিস দিয়ে ডাকে: ''চৌ-চৌ-চৌ....।

## বিবরণ
খয়রাপাখ মাছরাঙার দৈর্ঘ্য কমবেশি ৩৬ সেন্টিমিটার, ডানা ১৫ সেন্টিমিটার, ঠোঁট ৭.৬ সেন্টিমিটার, পা ২ সেন্টিমিটার ও লেজ ৯.২ সেন্টিমিটার। প্রাপ্তবয়স্ক খয়রাপাখ মাছরাঙা মাথা ও ঘাড় বাদামি-কমলা; কাঁধ-ঢাকনি ও ডানা কালচে-বাদামি; পিঠ ও কোমর নীল। প্রান্ত-পালক ডানার বাকি অংশের চেয়ে গাঢ় বাদামি; গলা, বুক, পেট বাদামি-কমলা। ঠোঁট লাল; ঠোঁটের গোড়া থেকে চোখ পর্যন্ত গাঢ় বাদামি টান চলে গেছে। ঠাঁটের আগা ঘন কালচে-বাদামি। এর চোখ বাদামি ও চোখের পাতা ইট-লাল। পা ও পায়ের পাতা লাল। ছেলে ও মেয়েপাখি দেখতে অভিন্ন। অপ্রাপ্তবয়স্ক পাখির দেহ কমলা এবং কাঁধ-ঢাকনির কিনারা ও ডানার পালক ঢাকনি ফিকে রঙের। এছাড়া ঘাড়ে কালো ডোরা থাকে ও দেহতল কালো বর্ণের হয়।

## খাদ্য
খয়রাপাখ মাছরাঙার খাদ্যের তালিকায় রয়েছে কাঁকড়া, সরীসৃপ ও মাছ।

## প্রজনন
খয়রাপাখ মাছরাঙা মার্চ-এপ্রিল মাসে খাল বা নদীর খাড়া পাড়ে ৩০-৬০ সে.মি. দীর্ঘ ও ১০ সেমি চওড়া সুড়ঙ্গ কেটে বাসা বানায়। ডিম সাধারনত সাদা রঙের ও গোল আকৃতির হয়ে থাকে। সংখ্যায় চারটির মত। ডিমের মাপ ৩.৪ × ২.৮ সেমি।

## তথ্যসূত্র

বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:মিয়ানমারের পাখি
বিষয়শ্রেণী:মালয়েশিয়ার পাখি
বিষয়শ্রেণী:থাইল্যান্ডের পাখি
বিষয়শ্রেণী:পেলার্গোপসিস
বিষয়শ্রেণী:১৮৪১-এ বর্ণিত পাখি
বিষয়শ্রেণী:সুন্দরবন
ফার ইস্টার্ন গেমস

250px|thumb|right|ফার ইস্টার্ন চ্যাম্পিয়নশিপ গেমসের লোগো
**ফার ইস্টার্ন গেমস** (এছাড়াও **ফার ইস্টার্ন চ্যাম্পিয়নশিপ গেমস** হিসাবে পরিচিত) একটি এশীয় ছোট বহু-ক্রীড়া প্রতিযোগিতার যাকে এশিয়ান গেমসের অগ্রদূত হিসেবে বিবেচনা করা হয়।

## ইতিহাস
১৯১৩ সালে, এলউড ব্রাউন, ফিলিপাইন অ্যাথলেটিক অ্যাসোসিয়েশন এবং ম্যানিলা কার্নিভ্যালের গেম সভাপতি, চীন ও জাপানে "ফার ইস্টার্ন অলিম্পিক গেমস" তৈরির প্রস্তাব দেয়। সেই সাময়ে গভর্নর জেনারেল উইলিয়াম ক্যামেরুন ফোর্বস (১৯১১ - ১৯১৩) থেকে ফিলিপাইন অপেশাদার অ্যাথলেটিক অ্যাসোসিয়েশনের সভাপতি ছিলেন। গভর্নর জেনারেল ফোর্বস ফার ইস্টার্ন অলিম্পিক এসোসিয়েশন গঠন করেন। প্রথম ফার ইস্টার্ন চ্যাম্পিয়নশিপ গেমস ফেব্রুয়ারি ৪, ১৯১৩ এ মালাটে, ম্যানিলা, ফিলিপাইন দ্বীপের কার্নিভ্যাল গ্রাউন্ডে (এখন রিজাল মেমোরিয়াল স্পোর্টস কমপ্লেক্স) অনুষ্ঠিত হয়। এছাড়া ফোর্বস একমাত্র ছিলেন যিনি আনুষ্ঠানিকভাবে গেমসের উদ্ধোধন করেন। ছয়টি দেশে আট দিনের প্রথম গেমসে অংশগ্রহণ করে: ফিলিপাইন দ্বীপপুঞ্জ, চীন প্রজাতন্ত্র, জাপান সাম্রাজ্য, ব্রিটিশ ইস্ট ইন্ডিজ (মালয়েশিয়া), থাইল্যান্ড কিংডম এবং ব্রিটিশ উপনিবেশ হংকং। ১৯১৫ সালে, যখন এটি সাংহাই, চীনে অনুষ্ঠিত হয় তখন এর নাম পরিবর্তন করে ফার ইস্টার্ন চ্যাম্পিয়নশিপ গেমস রাখা হয় এবং অ্যাসোসিয়েশনের নাম ফার ইস্টার্ন অ্যাথলেটিক অ্যাসোসিয়েশন রাখা হয়। গেমস প্রতি দুই বছর অন্তর অনুষ্ঠিত হত, ১৯২৯ ছাড়া। এফইএএ সময় পরিবর্তন করে চার করার সিদ্ধান্ত নেয় এবং ফিলিপিনের দ্বীপপুঞ্জ ১৯৩৪ সালের দশম গেমসের স্বাগতিক হয়। ১৯৩৪ সালে এফইসিজিতে ডাচ ইস্ট ইন্ডিজ (ইন্দোনেশিয়া) যোগদান করে। সেপ্টেম্বর ১৯৩৭ সালে, জাপান মার্কো পোলো সেতু ঘটনা কারণে চীন আক্রমণ করে এবং দ্বিতীয় সিনো জাপানি যুদ্ধ শুরু হয় (পরে যা দ্বিতীয় বিশ্বযুদ্ধের অংশ হয়ে ওঠে), এর ফলে ১৯৩৮ সালের পূর্বপরিকল্পিত গেমস বাতিল করা হয়।

## ফার ইস্টার্ন গেমসের তালিকা
[250px|thumb|right|[১৯২৩ ফার ইস্টার্ন গেমস।]]

## আরও দেখুন
* এশীয় গেমস
* ইস্ট এশিয়ান গেমস
* দক্ষিণ এশীয় গেম্‌স

## বহিঃসংযোগ
* ফার ইস্টার্ন চ্যাম্পিয়নশিপ গেমস 
* ছবিতে ফার ইস্টার্ন চ্যাম্পিয়নশিপ গেমস 
* জাপান, চীন এবং ফার ইস্টার্ন চ্যাম্পিয়নশিপ গেমস
* ৬ষ্ঠ ফার ইস্টার্ন চ্যাম্পিয়নশিপ গেমস
* ফার ইস্টার্ন চ্যাম্পিয়নশিপ গেমসে ফিলিপাইন দল
* বাস্কেটবলের ফলাফলের সংক্ষিপ্ত বিবরণ
* গেমসের একটি সংক্ষিপ্ত ইতিহাস

বিষয়শ্রেণী:এশীয় গেমস
বিষয়শ্রেণী:১৯১৩-এর প্রতিষ্ঠিত আবর্তক ক্রীড়া ঘটনা
বিষয়শ্রেণী:এশিয়ান গেমস
বিষয়শ্রেণী:এশীয় আন্তর্জাতিক ক্রীড়া প্রতিযোগিতা
বিষয়শ্রেণী:এশিয়া অলিম্পিক কাউন্সিল
বার্মিংহাম

**বার্মিংহ্যাম** ( , স্থানীয়ভাবে  ) মধ্য ইংল্যান্ডের ওয়েস্ট মিডল্যান্ডসের অন্যতম শহর। ব্রিটেনের দ্বিতীয় বৃহত্তম শহর ও প্রধান শিল্পকেন্দ্র এটি। রাজধানী লন্ডনের বাইরে সর্বাপেক্ষা জনবহুল ব্রিটিশ শহর হিসেবে স্বীকৃত। বার্মিংহামের জনসংখ্যা ২০১১ সালের আদমশুমারী অনুযায়ী ১,০৭৪,৩০০জন যা পূর্বের দশকের তুলনায় ৯৬,০০০-এরও বেশি বৃদ্ধি পেয়েছে। ধাতব যন্ত্র শিল্প-কারখানায় বিখ্যাত এ শহরের চতুর্দিকে রেল সড়ক ও হাইওয়ে ছড়িয়ে-ছিটিয়ে রয়েছে। এছাড়াও প্রধান ধাতব উৎপাদনকারী শিল্পের মধ্যে মোটরযানের যন্ত্রাংশ, ক্রীড়া বন্দুক, অলঙ্কার, বৈদ্যুতিক যন্ত্রাংশ, গ্লাস, রাবারজাত মালামাল, রাসায়নিক দ্রব্য ইত্যাদি উল্লেখযোগ্য। শহরটি গুরুত্বপূর্ণ কয়লা-খনি অঞ্চলে অবস্থিত।

## ইতিহাস
মধ্যযুগে মাঝারি ধরনের বাজার শহর ছিল বার্মিংহাম। পরবর্তীতে অষ্টাদশ শতকে আন্তর্জাতিক অঙ্গনে শহরটি বিখ্যাত হয়ে উঠে। শিল্প বিপ্লবের সময় বিজ্ঞান, প্রযুক্তি এবং অর্থনৈতিক সংস্থাগুলোর প্রধান কেন্দ্রস্থল এটি। একগুচ্ছ আবিষ্কারের মাধ্যমে আধুনিক শিল্প জগতের অসামান্য ভূমিকা পালন করেছে। তন্মধ্যে, বাষ্পচালিত ইঞ্জিনের আবিষ্কারক জেমস ওয়াট, রসায়নবিদ জোসেফ প্রিস্টলি অন্যতম। ১৭৯১ সালের মধ্যে ‘বিশ্বের প্রথম পরিকল্পিত শহরের’ মর্যাদা পায়। ১৮৩৮ সালে বার্মিহামের সাথে লন্ডন ও লিভারপুলের মধ্যে রেল যোগাযোগ ব্যবস্থার উন্নয়ন ঘটানো হয়। হাজারো হাজারো ছোট-বড় কল-কারখানার মাধ্যমে সমৃদ্ধ অর্থনৈতিক বুনিয়াদ গড়ে উঠে এ শহরের। ঊনবিংশ শতকের শেষার্ধ্বে অসাধারণ উন্নয়ন পরিকল্পনা গ্রহণ, জনগণের সুযোগ-সুবিধা প্রতিষ্ঠা, বস্তি উচ্ছেদ করে পরিকল্পিত নগরে রূপান্তরিত করা হয়। দ্বিতীয় বিশ্বযুদ্ধে এ শহরে ব্যাপক বোমা-বর্ষণ করা হয়।

শুরুরদিকে শহরের নাম ছিল ব্রোমিচাম। পরবর্তীতে নাম পাল্টানো হয় ব্রুমাগেম। শহরের প্রাচীন নাম ব্রুমাগেম থেকেই ডাক নাম ব্রুম শব্দের উদ্ভব ঘটেছে। এ শব্দ থেকেই বার্মিংহামের অধিবাসীদেরকে ব্রুমিজ বলা হয়ে থাকে।

## ক্রীড়া জগৎ
এই শহরে মূল ৩টি মাঠ রয়েছে।

* **উত্তর দিকে** : ভিলা পার্ক 
* **পূর্ব দিকে** : সেন্ট অ্যান্ড্রু'স স্টেডিয়াম 
* **দক্ষিণ দিকে** : এজবাস্টন ক্রিকেট গ্রাউন্ড

সাত বার ও বর্তমান কাউন্টি চ্যাম্পিয়নশিপ জয়ী ওয়ারউইকশায়ার কাউন্টি ক্রিকেট ক্লাব এজবাস্টনে খেলে থাকে। এ মাঠে টেস্ট ক্রিকেট ও একদিনের আন্তর্জাতিক ক্রিকেট খেলা হয়ে থাকে। মাঠটি যুক্তরাজ্যের লর্ডসের পর দ্বিতীয় বৃহত্তম। এজবাস্টনে প্রথম-শ্রেণীর ক্রিকেটের সর্বোচ্চ রান সংগ্রহকারী হিসেবে ১৯৯৪ সালে ব্রায়ান লারার অপরাজিত ৫০১ রানের বিশ্বরেকর্ড সৃষ্টি হয়েছিল।

## পরিবহন
শহরের প্রাণকেন্দ্রে মূল রেলওয়ে স্টেশন **বার্মিংহাম নিউ স্ট্রিট** অবস্থিত। শহর থেকে ১০ কি.মি. পূর্ব দিকে **বার্মিংহাম এয়ারপোর্ট** অবস্থিত।

## তথ্যসূত্র

## গ্রন্থপঞ্জি

* 
* 
* 
* 
* 
* 
* 
* 
* 

## বহিঃসংযোগ

* Birmingham City Council
* Local Strategic Partnership for Birmingham
* The Birmingham Civic Society
* 
* 

বিষয়শ্রেণী:ওয়েস্ট মিডল্যান্ডস (কাউন্টির) নগর
বিষয়শ্রেণী:বার্মিংহাম
বিষয়শ্রেণী:৬ষ্ঠ শতাব্দীতে প্রতিষ্ঠিত জনবহুল স্থান
বিষয়শ্রেণী:৬ষ্ঠ শতাব্দীতে ইংল্যান্ডে প্রতিষ্ঠিত
আতিকুল হক চৌধুরী

**আতিকুল হক চৌধুরী** (জন্ম: ১৫ ডিসেম্বর, ১৯৩১ - মৃত্যু: ১৭ জুন, ২০১৩) বাংলাদেশের প্রখ্যাত নাট্যকার, পরিচালক, শিক্ষক ও সাংস্কৃতিক ব্যক্তিত্ব। কাজের স্বীকৃতি স্বরূপ তিনি বাংলা একাডেমী পুরস্কার, জাতীয় চলচ্চিত্র পুরস্কার, বিটিভির সেরা প্রযোজকসহ অসংখ্য পুরস্কার পেয়েছেন। 

## জন্ম ও শিক্ষাজীবন
আতিকুল হক চৌধুরীর পৈতৃক বাড়ি বরিশাল জেলার উলানীয় জমিদার বাড়িতে। তিনি জন্মগ্রহণ করেন ভোলায় তার নানা বাড়িতে।  আতিকুল হক চৌধুরীর স্ত্রীর নাম জোহরা বেগম। তাদের এক ছেলে ও এক মেয়ে।

## কর্মজীবন
১৯৬০ সালে রেডিও পাকিস্তানে যোগ দেওয়ার মাধ্যমে তিনি কর্মজীবন শুরু করেন। তিনি ১৯৬৬ সালে বাংলাদেশ টেলিভিশনে যোগ দেন । বাংলাদেশ টেলিভিশনে সর্বশেষ তিনি উপমহাপরিচালক ছিলেন। এরপর তিনি বেসরকারি একুশে টেলিভিশনের উপদেষ্টা হিসেবে কাজ করেন। এছাড়া জাহাঙ্গীরনগর বিশ্ববিদ্যালয়ের নাট্যকলা বিভাগেও তিনি ১১ বছর শিক্ষকতা করেছেন। 

## উল্লেখযোগ্য কাজ
### রচিত নাটক
* দুরবিন দিয়ে দেখুন
* নীলনকশার সন্ধানে
* সুখের উপমা
* বাবার কলম কোথায়
* জলাশয় কত দূর
* বাবার কলম কোথায়
* বৃষ্টিবালিকা 

## পুরস্কার ও সম্মাননা
* বাংলা একাডেমী পুরস্কার
* জাতীয় চলচ্চিত্র পুরস্কার
* বিটিভির সেরা পরিচালক
* জাতীয় টেলিভিশন পুরস্কার, ১৯৭৬

## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ভোলা জেলার ব্যক্তি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী বেতার ব্যক্তিত্ব
বিষয়শ্রেণী:১৯৩০-এ জন্ম
বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী টেলিভিশন ব্যক্তিত্ব
বিষয়শ্রেণী:২০শ শতাব্দীর নাট্যকার
বিষয়শ্রেণী:উলানিয়ার ব্যক্তি
বিষয়শ্রেণী:বরিশাল বিভাগের লেখক
বিষয়শ্রেণী:২০শ শতাব্দীর বাংলাদেশী পুরুষ লেখক
বিষয়শ্রেণী:বরিশাল বিভাগের শিক্ষায়তনিক
ফার ইস্টার্ন গেমসে ফুটবল

**[[ফার ইস্টার্ন চ্যাম্পিয়নশিপ গেমস|ফার ইস্টার্ন চ্যাম্পিয়নশিপ গেমসের]]** ফুটবল এশিয়ার একমাত্র প্রধান আন্তর্জাতিক ফুটবল প্রতিযোগিতার ছিল প্রাক দ্বিতীয় বিশ্বযুদ্ধের আগে। এটি, চীন, জাপান ও ফিলিপাইনের মধ্যে প্রতিযোগিতা ছিল, পরে ১৯৩৪ সালে এই টুর্নামেন্টের সর্বশেষ সংস্করণে ডাচ ইস্ট ইন্ডিজ যোগদান করে।

## সংক্ষিপ্তসার

## আরও দেখুন
* ফার ইস্টার্ন গেমস

## বহিঃসংযোগ
*  远东运动会资料库 (ফার ইস্টার্ন গেমস ডাটাবেজ)
* আরএসএসএসএফ.কম এ-ফার ইস্টার্ন গেমস ফুটবলের সংক্ষিপ্ত বিবরণ

বিষয়শ্রেণী:এশিয়ার ইন্টারন্যাশনাল অ্যাসোসিয়েশন ফুটবল প্রতিযোগিতা
বিষয়শ্রেণী:বিলুপ্ত ইন্টারন্যাশনাল অ্যাসোসিয়েশন ফুটবল প্রতিযোগিতা
বিষয়শ্রেণী:এশিয়ার আন্তর্জাতিক ফুটবল প্রতিযোগিতা
বিষয়শ্রেণী:বহু-ক্রীড়া প্রতিযোগিতায় ফুটবল
অস্ট্রেলেশিয়া

থাম্ব|250px|ডান|অস্ট্রালেশিয়া
থাম্ব|250px|ওশেনিয়ার বিভিন্ন অঞ্চল: নিউজিল্যান্ড একই সাথে অস্ট্রেলেশিয়া ও পলিনেশিয়ার অন্তর্গত। অনেকসময় মেলানেশিয়ার কিছু অংশ বা পুরোটাই অস্ট্রালেশিয়ার অংশ হিসেবে বিবেচিত হয়।

**অস্ট্রেলেশিয়া** (ইংরেজি- Australasia) একটি প্রশান্ত মহাসাগরীয় ভৌগোলিক অঞ্চল। অস্ট্রেলিয়া, নিউজিল্যান্ড, নিউ গিনি ও তৎসংলগ্ন কিছু প্রশান্ত মহাসাগরীয় দ্বীপপুঞ্জ নিয়ে অস্ট্রেলেশিয়া অঞ্চলটি গঠিত। অঞ্চলটি ওশেনিয়া মহাদেশের অন্তর্গত। শব্দটি সর্বপ্রথম ১৭৫৬ সালে শার্ল দি ব্রসি কর্তৃক ব্যবহৃত হয়; তার *Histoire des navigations aux terres australes* নামক বইয়ে। শব্দটির আক্ষরিক অর্থ *[[এশিয়া|এশিয়ার]] দক্ষিণ প্রান্ত* (লাতিন: *অস্ট্রাল* = দক্ষিণ প্রান্ত)। অস্ট্রালেশিয়া, পলিনেশিয়া ও মাইক্রোনেশিয়া হতে পৃথক। এটি ভারতের সাথে একই ইন্দো-অস্ট্রেলীয় পাতের উপর অবস্থিত।

## বহিঃসংযোগ

## তথ্যসূত্র


বিষয়শ্রেণী:ওশেনিয়ার ভূগোল
বিষয়শ্রেণী:ওশেনিয়ার অঞ্চল
দ্য মালয় আর্কিপেলাগো

***দ্য মালয় আর্কিপেলাগো*** (*The Malay Archipelago*) প্রখ্যাত ব্রিটিশ প্রকৃতিবিদ আলফ্রেড রাসেল ওয়ালেস রচিত মালয় দ্বীপপুঞ্জের প্রাকৃতিক ইতিহাস ও সে অঞ্চলে তার বৈজ্ঞানিক অভিযাত্রার একটি অনন্য গ্রন্থ। ১৮৫৪ থেকে ১৮৬২, এই দীর্ঘ আট বছরে মালয় দ্বীপপুঞ্জে (নিউ গিনি এবং তৎকালীন ডাচ ইস্ট ইন্ডিজ: বর্তমান মালয়েশিয়া, সিঙ্গাপুর ও ইন্দোনেশিয়ার দ্বীপসমূহ) তার বৈজ্ঞানিক অভিযাত্রায় ওয়ালেস যেসব নতুন নতুন প্রজাতি দেখেছেন এবং যেসব বিচিত্র অভিজ্ঞতা লাভ করেছেন তার প্রাঞ্জল বর্ণনা দিয়েছেন বইটিতে। ১৮৬৯ সালে দুই খণ্ডে বইটি প্রকাশিত হয়। অসুস্থতার জন্য ওয়ালেস বইটি প্রকাশে দেরি করেন। তাছাড়া নতুন যেসব নমুনা ওয়ালেস সঙ্গে করে এনেছিলেন সেগুলোর বিজ্ঞানভিত্তিক বর্ণনা করারও প্রয়োজন ছিল। ঊনবিংশ শতাব্দীতেই তুমুল জনপ্রিয় এ বইটির দশটি সংস্করণ বের হয়। তারপর থেকে অসংখ্যবার বইটির পুণর্মূদ্রণ বের করা হয়েছে এবং কমপক্ষে আটটি ভাষায় অনুদিত হয়েছে।

গ্রন্থটিতে ওয়ালেস দীর্ঘ আট বছর যেসব দ্বীপে ভ্রমণ করেছিলেন তার ভৌগোলিক গঠন, প্রকৃতি ও মানুষের জীবনযাত্রা ইত্যাদি সম্পর্কে বিস্তারিত বর্ণনা করেছেন। যেসব প্রাণী ও উদ্ভিদের নমুনা তিনি সংগ্রহ করেছিলেন সেগুলোও বিশেষভাবে বর্ণনা করেছেন। একই সাথে ভ্রমণকালে তার বিচিত্র অভিজ্ঞতা, বিভিন্ন সমস্যা আর সেসব সমস্যার সমাধানের পথে তার সাথে যেসব নতুন মানুষের পরিচয় ঘটেছিল তাও উঠে এসেছে। গ্রন্থটির সূচনায় তিনি লিখেছেন, প্রায় ১৪,০০০মাইল (২২,৫৩০ কিমি) তিনি পরিভ্রমণ করেছিলেন আর ১,২৫,৬৬০টি নমুনা সংগ্রহ করেছিলেন। এসব নমুনার বেশিরভাগই ছিল পতঙ্গ (৮৩,২০০টি), বাকি সব ছিল পাখি, সরীসৃপ, স্তন্যপায়ী ইত্যাদির।

*দ্য মালয় আর্কিপেলাগো* সে সময়ের বহু সমালোচক এবং বিভিন্ন বৈজ্ঞানিক, ধর্মীয়, সাধারণ ও ভূগোল-বিষয়ক সাময়িকীর দৃষ্টি আকর্ষণ করেছিল। প্রাথমিকভাবে সমালোচকগণ তার প্রণীত বিভিন্ন মতবাদ ও ধারণার সাথে ভিন্নমত পোষণ করেন। তবে একটি বিষয়ে সবাই একমত হয় যে সে অঞ্চলের ভূগোল, প্রাকৃতিক ইতিহাস আর মানববৈচিত্র্য সম্পর্কে এমন কৌতূহলোদ্দীপক ও সামগ্রিক বিবরণ পূর্বের আর কোন গ্রন্থে দেখা যায় নি। আর ওয়ালেস যে পরিমাণ নমুনা সংগ্রহ করেছিলেন তাও অবিশ্বাস্য। বাণিজ্যিক ও সাহিত্যমূল্য, উভয়ের বিচারে আলফ্রেড রাসেল ওয়ালেস রচিত সর্বাপেক্ষা সফল গ্রন্থটি হল *দ্য মালয় আর্কিপেলাগো*।

## তথ্যসূত্র

## বহিঃসংযোগ

* Papua WebProject: ''The Malay Archipelago'' – illustrated edition 
* Google Books: ''The Malay Archipelago''
* Wallace Online: ''The Malay Archipelago'' – text, images, PDF of 1869 and 1890 editions
* Writings on Wallace: secondary sources, modern and from his own time, with links

বিষয়শ্রেণী:১৮৬৯-এর বই
বিষয়শ্রেণী:বিবর্তনীয় জীববিজ্ঞান সাহিত্য
বিষয়শ্রেণী:ইংরেজি অকাল্পনিক সাহিত্য
বিষয়শ্রেণী:১৮৬০-এ বিজ্ঞান
বিষয়শ্রেণী:আলফ্রেড রাসেল ওয়ালেসের কাজ
বিষয়শ্রেণী:ভ্রমণের বই
বিষয়শ্রেণী:বিবর্তনীয় জীববিজ্ঞানের ইতিহাস
বিষয়শ্রেণী:পরিবেশগত অকাল্পনিক বই
প্যারিস এয়ার শো

**প্যারিস এয়ার শো** () বিশ্বের সবচেয়ে পুরাতন এবং বড় এয়ার শো বলে দাবি করা হয়। যা ১৯০৯ সালে প্রতিষ্ঠিত হয়, বর্তমানে যা বেজোড় বছরগুলোতে উত্তর প্যারিসের ল্যে বৌরগেট এয়াপোর্টে অনুষ্ঠিত হয়। অনুষ্ঠিত হবে, ১৭ থেকে ২৩ জুন, ২০১৩ সালে, যা এই অনুষ্ঠানটির ৫০তম আয়োজন।

অনুষ্ঠানটির বিন্যাসন বার্লিনের ফার্নবোরৌ ইন্টারন্যাশনাল এয়ার শো এবং আইএলএ বার্লিন এয়ার শো এর বিন্যাসের মত, দুটোরই পরবর্তী আয়োজন অনুষ্ঠিত হবে ২০১৪ সালে। প্যারিসের এই শুরু হয় চারদিনের পেশাদারী আয়োজনের মাধ্যমে যা জনসাধারণ নয়। এবং তারপর শুক্রবার, শনিবা এবং রবিবার তা শিশুদেরসহ সকল জনসাধারণের জন্য খুলে দেওয়া হয়।

প্যারিস এয়ার শো আয়োজন করে থাকে ফরাসি এরোস্পেশ শিল্পের প্রতিনিধি কর্তৃপক্ষ, *Groupement des industries françaises aéronautiques et spatiales* GIFAS (গিফাস)। গিফাস অনুযায়ী, ২০১১ এর শো বিশ্বের ৮০টি দেশের ১,৫১,৫০০ পেশাদার পরিদর্শক, ২,০৪,০০০ জন সাধারণ পরিদর্শক এবং ৩২৫০ জন সাংবাদিককে আকর্ষণ করেছে।

এটি মূলত একটি বাণিজ্যিক আয়োজন যা মূল উদ্দেশ্য হচ্ছে সম্ভাব্য ক্রেতাদের কাছে সামরিক এবং বেসামরিক বিমান প্রদর্শন করা। দাবি করা হয় এটি বিশ্বের সবচেয়ে মর্যাদাপূর্ণ বিমান প্রদর্শনী। এই প্যারিস এয়ার শো এ বিশ্বের সকল মূল বিমান নির্মাতা প্রতিষ্ঠান সহ বিভিন্ন দেশের সামরিক বাহিনীর প্রতিনিধিগণ যোগ দিয়ে থাকেন।

## তথ্যসূত্র

## বহিঃসংযোগ

* GIFAS, organisers of the Paris Air Show
* Salon du Bourget, Photo Gallery
* Live Coverage from the Paris Air Show

বিষয়শ্রেণী:বিমান প্রদর্শন
বিষয়শ্রেণী:ফ্রান্সে বাণিজ্য মেলা
বিষয়শ্রেণী:ফ্রান্সে বিমানচালনা
বিষয়শ্রেণী:১৯০৯-এ ফ্রান্সে প্রতিষ্ঠিত
আত্মঘাতী গোল

একটি **আত্মঘাতী গোল** তখনই ঘটে যখন কোনো খেলোয়াড়ের করা গোল তার নিজ দলের বিরুদ্ধেই নিবন্ধিত হয়। এটি আসলে খেলোয়াড়দের রক্ষণাত্মক ভূমিকা পালনের সময় দূর্ঘটনাবশত ঘটে থাকে। খেলাধুলায় এটি সবচেয়ে লজ্জাজনক এবং কৌতুকপূর্ণ ভুল হিসেবে বিবেচিত হয়।

## ফুটবল
ফুটবলে আত্মঘাতী গোল তখন ঘটে যখন কোনো খেলোয়াড় তার নিজ গোলপোস্টের জালেই বল জড়িয়ে বসে এবং গোলটি প্রতিপক্ষ দলের পক্ষে নিবন্ধিত হয়। যদি কোনো খেলোয়াড়ের শট নির্দিষ্ট লক্ষ্যে থেকে কোনো ডিফেন্ডারের গায়ে সামান্য স্পর্শ করে গোলপোস্টের জালে জড়ায় তবে তা আত্মঘাতী গোল হিসেবে বিবেচিত হয় না। কোনো রক্ষণভাগের খেলোয়াড়ের ভুলের কারণে গোল হলেও তা আত্মঘাতী গোল হিসেবে বিবেচিত হয় না।

যে খেলোয়াড় আত্মঘাতী গোল করে তাকেই সেই গোলের কৃতিত্ব দেওয়া হয় এবং গোলটিকে ওজি (og) লিখে চিহ্নিত করা হয়। ফুটবলের আইন অনুযায়ী থ্রো-ইন, ফ্রি কিক (ডাইরেক্ট বা ইনডাইরেক্ট), কর্ণার কিক বা গোল কিক থেকে সরাসরি আত্মঘাতী গোল সম্ভব নয়। যদি এমনটা ঘটে তবে আক্রমনকারী দলের পক্ষে কর্ণার কিক দেওয়া হয়।

## অন্যান্য খেলায় আত্মঘাতী গোল

অন্যান্য খেলায় যখন আত্মঘাতী গোল ঘটে তখন তা ফুটবলের আইন অনুযায়ী স্বীকৃত হয় না। ফুটবলে আত্মঘাতী গোলের স্বীকৃতি দেওয়া হয় গোলকারী খেলোয়াড়কে, কিন্তু অন্যান্য খেলায় আক্রমনকারী খেলোয়াড়েরকেই গোলের স্বীকৃতি দেওয়া হয়।

### আইস হকি
আইস হকিতে যদি কোনো খেলোয়াড় আত্মঘাতী গোল করেন তাহলে প্রতিপক্ষ দলের যে খেলোয়াড় সর্বশেষ স্পর্শ করেছেন তাকেই গোলকারী হিসেবে স্বীকৃতি দেওয়া হয়। অবশ্য কখনও কখনও প্রতিপক্ষ দলের যে খেলোয়াড় গোলপোস্টের সবচেয়ে নিকটে থাকে তাকেই গোলকারী হিসেবে স্বীকৃতি দেওয়া হয়।

### অস্ট্রেলীয় ফুটবল

বিষয়শ্রেণী:ফুটবল পরিভাষা
বিষয়শ্রেণী:স্কোরিং (ক্রীড়া)
বিষয়শ্রেণী:একাধিক ক্রীড়ায় ব্যবহৃত পরিভাষা
বিষয়শ্রেণী:ইংরেজি বাক্যাংশ
মালয় দ্বীপপুঞ্জ

**মালয় দ্বীপপুঞ্জ** পৃথিবীর বৃহত্তম দ্বীপপুঞ্জ যা ইন্দোনেশিয়ার প্রায় ১৭,০০০ এবং ফিলিপাইনের প্রায় ৭,০০০ দ্বীপ নিয়ে গঠিত। একে অনেক সময় *ইন্দো-অস্ট্রেলীয় দ্বীপপুঞ্জ*, বা *ইন্দো-এশীয়* দ্বীপপুঞ্জ বলা হয়। আবার ইউরোপীয় উপনিবেশের সময় থেকে অঞ্চলটিকে "ইস্ট ইন্ডিজ"-ও (পূর্ব ভারতীয় দ্বীপপুঞ্জ) ডাকা হয়। নিউ গিনি-কে অনেক সময় এর অন্তর্ভুক্ত করা হয়, যদিও উত্তর-পশ্চিমের আন্দামান ও নিকোবর দ্বীপপুঞ্জ এবং পূর্বের বিসমার্ক দ্বীপপুঞ্জকে কখনো অন্তর্ভুক্ত করা হয় না। এখানকার ইন্দোনেশীয় দ্বীপশ্রেণীগুলোর মধ্যে সবচেয়ে গুরুত্বপূর্ণ হচ্ছে ঊর্ধ্ব সুন্দা (সুমাত্রা, জাভা, বোর্নিও ও সেলেবিস), নিম্ন সুন্দা, মালুকু, এবং পশ্চিম নিউ গিনি। ফিলিপাইনের প্রধান দ্বীপগুলোর মধ্যে আছে উত্তরে লুজান, দক্ষিণে মিন্দানাও, এবং এদের মাঝখানে ভিসায়াস। এ অঞ্চলের অন্য স্বাধীন রাষ্ট্রগুলো হচ্ছে ব্রুনেই (বোর্নিউ দ্বীপের উত্তরাংশ), পূর্ব টিমোর (নিম্ন সুন্দার টিমোর দ্বীপের পূর্বাংশ, পশ্চিমাংশ ইন্দোনেশিয়ার অধীন), মালয়েশিয়া (কেবল পূর্বাংশ: বোর্নিও দ্বীপের সাবাহ এবং সারাওয়াক) এবং পাপুয়া নিউ গিনি।

## ভূগোল
মালয় দ্বীপপুঞ্জ বিষুবরেখা বরাবর পূর্ব-পশ্চিমে প্রায় ৬,১০০ কিলোমিটার পর্যন্ত বিস্তৃত এবং উত্তর-দক্ষিণে এর সর্বোচ্চ প্রস্থ প্রায় ৩,৫০০ কিলোমিটার। প্রশান্ত ও ভারত মহাসাগরের মাঝে অবস্থিত এই দ্বীপপুঞ্জের বেশ কয়েকটি সাগর রয়েছে, যথা, সুলু, সেলেবিস, বান্দা, মালুকু, জাভা, ফ্লোরেস এবং সাভু।

## তথ্যসূত্র


বিষয়শ্রেণী:দ্বীপপুঞ্জ
বিষয়শ্রেণী:দক্ষিণ-পূর্ব এশিয়ার দ্বীপ
বিষয়শ্রেণী:ভারত মহাসাগরের দ্বীপপুঞ্জ
বিষয়শ্রেণী:প্রশান্ত মহাসাগরের দ্বীপপুঞ্জ
বিষয়শ্রেণী:আন্তর্জাতিক দ্বীপপুঞ্জ
বিষয়শ্রেণী:ইউরেশিয়ার অঞ্চল
বিষয়শ্রেণী:ওশেনিয়ার অঞ্চল
শরিফ আল-ফারুকি

লেফটেন্যান্ট **মুহাম্মদ শরিফ আল-ফারুকি** (১৮৯১ – ১৯২০) ছিলেন মসুলের একজন উসমানীয় স্টাফ অফিসার। তিনি জাতিতে আরব ছিলেন। তিনি দামেস্কে অবস্থান নেন। আরব বিদ্রোহে প্রভাব বিস্তারকারী অনেক ঘটনায় তার গুরুত্বপূর্ণ অবদান ছিল।

দামেস্কের একটি আরব গুপ্ত সংগঠনের তিনি সদস্য ছিলেন। ১৯১৫ এর শুরুতে ফয়সাল বিন হুসাইনের সাথে প্রথম সাক্ষাতের পর জামাল পাশা এই সংগঠনকে উসমানীয় সাম্রাজ্যের সাথে বিশ্বাসঘাতকতার জন্য সন্দেহ করতে শুরু করেন। ফলে এই সংগঠন ভেঙ্গে দেয়া হয় এবং সদস্যরা আত্মগোপন করেন। আল-ফারুকিকে গেলিপলির যুদ্ধে পাঠানো হয়। ১৯১৫ সালে তিনি রণাঙ্গন পরিত্যাগ করেন।

আল-ফারুকি এরপর মিত্রশক্তির পক্ষাবলম্বন করে। ব্রিটিশদের কাছে জরুরি এমন গুরুত্বপূর্ণ তথ্য আছে বলে তিনি দাবি করেন। ব্রিটিশরা এই তথ্য ব্যবহার করে। তার দুর্বল ইংরেজির কারণে অনাকাঙ্ক্ষিত ভুল বোঝাবোঝির সৃষ্টি হত। ব্রিটিশদের কাছে তার সরবরাহকৃত তথ্যে সত্য, মিথ্যার মিশ্রণ থাকত। তিনি নিজেকে গোপন সংগঠন আল-আহদের সদস্য বলে দাবি করতেন। সেসাথে দামেস্কের আরব সেনাবাহিনীর অফিসারদের প্রতিনিধি হিসেবেও দাবি করেন। ম্যাকমোহন-হুসাইন চুক্তির সময়কার দামেস্ক প্রটোকল অনুযায়ী একটি স্বাধীন আরব রাষ্ট্রের দাবিকে সমর্থন করার জন্য তিনি ব্রিটিশদের প্রতি আহ্বান জানান। তিনি দাবি করেন যে এ ক্ষেত্রে দেরি করলে হুসাইন বিন আলী জার্মানি ও উসমানীয়দের সাথে হাত মেলাবেন।

আল-ফারুকির দাবিগুলো ব্রিটিশ মিশর পরিকল্পনাকে মজবুত করে তোলে। এতে বলা হয় যে আরব বিশ্ব একটি বিদ্রোহের জন্য প্রস্তুত। মিশর ও অন্যান্য স্থানে অবস্থানরত কিচনারের অনুসারীরা হেনরি ম্যাকমোহনকে হুসাইন বিন আলীর সাথে ঐক্যে উপনীত হতে অনুপ্রাণিত করে। আরবদের বিদ্রোহ ব্রিটিশদের সাথে উসমানীয়দের লড়াইকে সহজ করে তুলবে। এই বিষয়ে ধারাবাহিক আলোচনাগুলোতে আল-ফারুকি নিজেকে মধ্যমণি করে তুলতে সক্ষম হন।

## তথ্যসূত্র

* *A Peace To End All Peace*, David Fromkin, Avon Books, New York, 1990

বিষয়শ্রেণী:১৮৯১-এ জন্ম
বিষয়শ্রেণী:১৯২০-এ মৃত্যু
বিষয়শ্রেণী:উসমানীয় আরব
বিষয়শ্রেণী:উসমানীয় সামরিক কর্মী
বিষয়শ্রেণী:মোসুল থেকে মানুষ
বিষয়শ্রেণী:মসুলের ব্যক্তি
তাহা আল-হাশিমি

**তাহা আল-হাশিমি** (আরবি : **طه الهاشمى**) (১৮৮৮ – ১৯৬১) ইরাকের প্রধানমন্ত্রী ছিলেন। ১৯৪১ সালের ১ ফেব্রুয়ারি থেকে ১ এপ্রিল সময়কালে তিনি স্বল্প মেয়াদে দায়িত্ব পালন করেন। রশিদ আলি আল-কাইলানির সরকার ক্ষমতাচ্যুত হওয়ার পর রাজা দ্বিতীয় ফয়সালের অভিভাবক আবদুল্লাহ বিন আলি কর্তৃক তিনি প্রধানমন্ত্রী নিযুক্ত হন। নিহত হওয়ার ভয়ে আবদুল্লাহ দেশ থেকে পালিয়ে গেলে তিনি পদত্যাগ করেন। এরপর রশিদ আলি আল-কাইলানি ক্ষমতায় আসেন। তাহা আল-হাশিমির ছোটভাই ইয়াসিন আল-হাশিমি ১৯২৪ ও ১৯৩৬ সালে ইরাকের প্রধানমন্ত্রী হিসেবে অধিষ্ঠিত ছিলেন।

বিষয়শ্রেণী:১৮৮৮-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:বাগদাদের ব্যক্তি
বিষয়শ্রেণী:উসমানীয় সামরিক একাডেমির প্রাক্তন শিক্ষার্থী
বিষয়শ্রেণী:উসমানীয় সামরিক কলেজের প্রাক্তন শিক্ষার্থী
বিষয়শ্রেণী:উসমানীয় সেনাবাহিনীর অফিসার
বিষয়শ্রেণী:ইরাকের প্রধানমন্ত্রী
বিষয়শ্রেণী:অভ্যুত্থানে ক্ষমতাচ্যুত নেতা
বিষয়শ্রেণী:ইরাকি অনুবাদক
বিষয়শ্রেণী:২০শ শতাব্দীর অনুবাদক
আন্দ্রেয়া পিরলো

**আন্দ্রেয়া পিরলো** (জন্ম ১৯ মে ১৯৭৯), একজন ইতালীয় পেশাদার ফুটবলার যিনি সিরি এ-এর ক্লাব জুভেন্টাস এবং ইতালীয় জাতীয় দলের হয়ে খেলেন। তিনি জুভেন্টাস এবং ইতালি উভয় দলের হয়েই মূলত ডিপ-লায়িং প্লেমেকার হিসেবে খেলেন এবং তাকে তার অবস্থানের খেলোয়াড়দের আদর্শ হিসেবে গণ্য করা হয়। খেলার কৌশল, বল নিয়ন্ত্রণ, ড্রিবলিং, অবিশ্বাস্য দৃষ্টি, সৃজনশীলতা এবং নির্ভুল পাসিং দক্ষতার জন্য তিনি সুপরিচিত। এছাড়া তিনি একজন সেট-পিস বিশেষজ্ঞ এবং দূর থেকে শুটিং ও পাসিং-এ দারুণভাবে দক্ষ। তার সতীর্থ ইতালীয় খেলোয়াড়রা তার লম্বা পাস এবং দ্রুত গোল করার সুযোগ তৈরি করে দেয়ার জন্য তার নাম দিয়েছেন “এল’আর্কিতেত্তো” (l'architetto; বাংলা: নির্মাতা)। এছাড়া জুভেন্টাসের সমর্থকরা তাকে ইল প্রফেসর (il professore; বাংলা: প্রফেসর) নামেও ডেকে থাকে।

## তথ্যসূত্র

## বহিঃসংযোগ

* আন্দ্রেয়া পিরলো - FootballTop.com
* ইএসপিএন প্রোফাইল
* Transfermarkt প্রোফাইল
* 
* 
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালির পুরুষ আন্তর্জাতিক ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:২০০০ গ্রীষ্মকালীন অলিম্পিকের ফুটবলার
বিষয়শ্রেণী:২০০৪ গ্রীষ্মকালীন অলিম্পিকের ফুটবলার
বিষয়শ্রেণী:এসি মিলানের খেলোয়াড়
বিষয়শ্রেণী:ইয়ুভেন্তুস ফুটবল ক্লাবের খেলোয়াড়
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:২০০৯ ফিফা কনফেডারেশন্স কাপের খেলোয়াড়
বিষয়শ্রেণী:২০১৩ ফিফা কনফেডারেশন্স কাপের খেলোয়াড়
বিষয়শ্রেণী:ফিফা সেঞ্চুরি ক্লাব
বিষয়শ্রেণী:ব্রেশা কালচোর খেলোয়াড়
বিষয়শ্রেণী:রেজ্জিনা ১৯১৪-এর খেলোয়াড়
বিষয়শ্রেণী:সেরিয়ে আ-এর ম্যানেজার
বিষয়শ্রেণী:মেজর লিগ সকারের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:সেরিয়ে বি-এর খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:২০০৪ গ্রীষ্মকালীন অলিম্পিকের পদক বিজয়ী
বিষয়শ্রেণী:সুপার লিগের ম্যানেজার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
বিষয়শ্রেণী:ইতালীয় পুরুষ ফুটবলার
বিষয়শ্রেণী:২০শ শতাব্দীর ইতালীয় পুরুষ ক্রীড়াবিদ
১৯১৫ ফার ইস্টার্ন গেমস

**২য় [[ফার ইস্টার্ন গেমস]]** সাংহাই, চীন প্রজাতন্ত্রে মে ১৯১৫ সালে অনুষ্ঠিত হয়।

## অংশগ্রহণকারী
* 
*  চীন
* 

## ক্রীড়াসমূহ

* 20px অ্যাথলেটিক্স
* 20px বেসবল
* 20px বাস্কেটবল
* 20px ফুটবল
* 20px সাঁতার
* 20px টেনিস
* 20px ভলিবল

## পদক

## তথ্যসূত্র

## বহিঃসংযোগ
* Fpok.upi.edu

১৯১৫
বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা
ইয়াসিন আল-হাশিমি

**ইয়াসিন আল-হাশিমি** (১৮৮২ – ১৯৩৭) (আরবি : ياسين الهاشمى) ছিলেন ইরাকি রাজনীতিবিদ। তিনি দুই দফায় ইরাকের প্রধানমন্ত্রীর দায়িত্ব পালন করেন। ইরাকের প্রথমদিককার অধিকাংশ নেতার মত তিনিও উসমানীয় সেনাবাহিনীতে অফিসার হিসেবে দায়িত্ব পালন করেন। তার পূর্বসূরি জাফর আল-আসকারির সরকারের অধীনে তিনি তার রাজনৈতিক জীবন শুরু করেন। ১৯২৪ সালের আগস্টে তিনি প্রধানমন্ত্রী হিসেবে জাফর আল আসকারির স্থলাভিষিক্ত হন।

আবদ আল-মুহসিন আস-সাদুন তার স্থলাভিষিক্ত হওয়ার আগ পর্যন্ত তিনি মোট দশমাস প্রধানমন্ত্রীর দায়িত্ব পালন করেন। পরবর্তী দশ বছর তিনি বিভিন্ন সরকারি পদে অধিষ্ঠিত ছিলেন। ১৯৩৫ সালে পুনরায় প্রধানমন্ত্রীর দায়িত্ব পান। ১৯৩৬ সালের ৩০ অক্টোবর জেনারেল বকর সিদ্দিকির সামরিক অভ্যুত্থানের পর তিনি ক্ষমতাচ্যুত হন। তিনি অভ্যুত্থানে ক্ষমতাচ্যুত প্রথম ইরাকি প্রধানমন্ত্রী। প্রতিরক্ষামন্ত্রী জাফর আল আসকারি এসময় নিহত হলেও তিনি প্রাণ বাঁচাতে সক্ষম হন। অভ্যুত্থানের পর তিনি দামেস্কে চলে যান। এর দুই মাস পর তিনি দামেস্কে মৃত্যুবরণ করেন। তার বড় ভাই তাহা আল-হাশিমি ১৯৪১ সালে ইরাকের প্রধানমন্ত্রীর দায়িত্ব পালন করেন।

## তথ্যসূত্র

বিষয়শ্রেণী:১৮৮২-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:বাগদাদের ব্যক্তি
বিষয়শ্রেণী:ককেশীয় বংশোদ্ভূত ইরাকি মানুষ
বিষয়শ্রেণী:উসমানীয় আরব
বিষয়শ্রেণী:উসমানীয় সামরিক একাডেমির প্রাক্তন শিক্ষার্থী
বিষয়শ্রেণী:উসমানীয় সামরিক কলেজের প্রাক্তন শিক্ষার্থী
বিষয়শ্রেণী:উসমানীয় সেনাবাহিনীর জেনারেল
বিষয়শ্রেণী:পাশা
বিষয়শ্রেণী:প্রথম বিশ্বযুদ্ধের উসমানীয় সামরিক ব্যক্তিত্ব
বিষয়শ্রেণী:ইরাকের প্রধানমন্ত্রী
বিষয়শ্রেণী:জাতীয় ব্রাদারহুড রাজনীতিবিদের পার্টি
বিষয়শ্রেণী:১৮৮৪-এ জন্ম
বিষয়শ্রেণী:ইরাকি আরব জাতীয়তাবাদি
বিষয়শ্রেণী:অভ্যুত্থানে ক্ষমতাচ্যুত নেতা
বিষয়শ্রেণী:উসমানীয় আরব জাতীয়তাবাদি
বিষয়শ্রেণী:ইরাকের অর্থমন্ত্রী
বিষয়শ্রেণী:বাগদাদের_রাজনীতিবিদ
জামিল আল-মিদফাই

**জামিল আল-মিদফাই** (জন্ম:১৮৯০ – মৃত্যু:১৯৫৮) () একজন ইরাকি রাজনীতিবিদ ছিলেন। পাঁচটি ভিন্ন মেয়াদে তিনি ইরাকের প্রধানমন্ত্রী হিসেবে দায়িত্ব পালন করেন :

# নভেম্বর ৯, ১৯৩৩ – আগস্ট ২৫, ১৯৩৪
# মার্চ ১, ১৯৩৫ – মার্চ ১৬, ১৯৩৫
# আগস্ট ১৭, ১৯৩৭ – ডিসেম্বর ২৬, ১৯৩৮
# জুন ২, ১৯৪১ – অক্টোবর ১০, ১৯৪১
# জানুয়ারি ২৯, ১৯৫৩ – সেপ্টেম্বর ১, ১৯৫৩

জামিল আল-মিদফাই মসুল শহরে জন্মগ্রহণ করেন। প্রথম বিশ্বযুদ্ধে তিনি উসমানীয় সেনাবাহিনীতে দায়িত্ব পালন করলেও ১৯১৬ সালে তিনি আরব বিদ্রোহে অংশ নেয়ার জন্য পক্ষ ত্যাগ করেন। যুদ্ধের পর আমির ফয়সালের সংক্ষিপ্ত সিরিয়া শাসনের সময় তার সাহায্যার্থে কাজ করেন। ১৯২০ সালে তিনি ইরাকে ফিরে আসেন। ব্রিটিশ বিরোধী জাতীয়তাবাদী কর্মকাণ্ডের জন্য তাকে জর্ডানে নির্বাসিত হতে হয়। ১৯২৩ সালে তিনি ফিরে আসেন এবং বিভিন্ন উচ্চপদে দায়িত্ব পালন করেন। ১৯৩০ সালে তিনি মন্ত্রীসভায় যোগদা করেন।

জেনারেল বকর সিদ্দিকির হত্যাকাণ্ডের পর ১৯৩৭ সালের আগস্টে তাকে সরকার গঠন করতে বলা হয়। বকর সিদ্দিকি প্রায় একবছরের মত সামরিক একনায়ক হিসেবে দেশ শাসন করেন। ১৯৪১ সালে রশিদ আলি আল-কাইলানির অভ্যুথানের পর তিনি পুনরায় ট্রান্সজর্ডানে নির্বাসিত হন। দেশে ফেরার পর সিনেটের প্রেসিডেন্ট ও সংক্ষিপ্তকালের প্রধানমন্ত্রীসহ বেশ কিছু উচ্চপদে দায়িত্ব পালন করেন। তিনি ১৯৫৯ সালে ফুসফুসের ক্যান্সারে আক্রান্ত হয়ে মৃত্যুবরণ করেন।

বিষয়শ্রেণী:১৮৯০-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:উসমানীয় আরব
বিষয়শ্রেণী:মসুল থেকে মানুষ
বিষয়শ্রেণী:উসমানীয় সামরিক একাডেমির প্রাক্তন শিক্ষার্থী
বিষয়শ্রেণী:উসমানীয় সেনা কর্মকর্তা
বিষয়শ্রেণী:প্রথম বিশ্বযুদ্ধের উসমানীয় সামরিক ব্যক্তিত্ব
বিষয়শ্রেণী:ইরাকের প্রধানমন্ত্রী
বিষয়শ্রেণী:মসুলের ব্যক্তি
বিষয়শ্রেণী:ইরাকের অর্থমন্ত্রী
আবদুল মুহসিন আস সাদুন

**আবদুল মুহসিন আস সাদুন** (আরবি : **عبد المحسن السعدون**) (১৮৭৯ – নভেম্বর ১৩, ১৯২৯) ছিলেন একজন ইরাকি রাজনীতিবিদ। ১৯২২ সাল থেকে ১৯২৯ সালের মধ্যবর্তী সময়ে তিনি সর্বমোট চার দফায় ইরাকের প্রধানমন্ত্রী হিসেবে দায়িত্ব পালন করেন। তিনি নেতৃত্বাস্থানীয় গোত্র মুনতাফিকের সদস্য ছিলেন। উসমানীয় সেনাবাহিনীতে তিনি অফিসারের দায়িত্ব পালন করেন। ইরাকে ফিরে আসার আগে তিনি সুলতান দ্বিতীয় আবদুল হামিদের সাহায্যার্থে কাজ করেন। প্রথম বিশ্বযুদ্ধের পর ইরাকে ব্রিটিশ ম্যান্ডেটের বিরোধিতা করেন।

তৃতীয় মেয়াদে দায়িত্ব পালনকালে আল-সাদুন দুইটি গুরুত্বপূর্ণ সমঝোতা চুক্তিতে উপনীত হন। একটি হল দ্বিতীয় ইঙ্গ-ইরাকি চুক্তি (১৯২৬)। এ চুক্তিতে স্থানীয় কুর্দিদের অধিকার রক্ষা করে কুর্দি অধ্যুষিত মসুলকে ইরাকের অংশ হিসেবে ধরে রাখার কথা বলা হয়। অপরটি হল তুরস্ক-ইরাকি চুক্তি। এতে মসুলকে ইরাকের অংশ মেনে নেয়ার শর্তে তুরস্ককে মসুল থেকে আহরিত তেলের ১০% মুনাফা প্রদানের অঙ্গীকার ছিল।

## মৃত্যু
আল-সাদুন তার চতুর্থ মেয়াদে দায়িত্ব পালনকালে মৃত্যুবরণ করেন। তিনি আত্মহত্যা করেছিলেন বলে ধারণা করা হয়।

## তথ্যসূত্র

বিষয়শ্রেণী:১৮৭৯-এ জন্ম
বিষয়শ্রেণী:১৯২৯-এ মৃত্যু
বিষয়শ্রেণী:ইরাকের প্রধানমন্ত্রী
বিষয়শ্রেণী:জন্ম স্থান অজানা
বিষয়শ্রেণী:মৃত্যু স্থান নিরুদ্দিষ্ট
বিষয়শ্রেণী:ইরাকের অর্থমন্ত্রী